Leevi Tukiainen

Leevi Tukiainen (s. 20. tammikuuta 2000 Lahti) on suomalainen jääkiekkoilija, joka edustaa SM-liigajoukkue JYPiä. Hän on pelipaikaltaan oikea laitahyökkääjä. Tukiainen laukoo oikealta.
Ura.
Tukiainen aloitti jääkiekkoilun Kiekkoreippaan luistelukoulussa, josta hän siirtyi hollolalaiseen Pelicans 2000:een. Tukiainen siirtyi D-juniori-ikäisenä Pelicansiin. Kaudella 2015–2016 hän oli C-nuorten SM-karsinnoissa tehoilla 7+10=17 joukkueensa paras pistemies ja syöttäjä ja Tukiainen jakoi myös sisäisen maalipörssin voiton Jerkko Rämön ja Julius Vesaajan kanssa. C-nuorten SM-sarjan runkosarjassa Tukiainen oli Pelicansin paras maalintekijä 16 osumallaan. Kaudella 2016–2017 hän oli Pelicansin B-nuorten paras maalintekijä 19 osumallaan.
Kauden 2019–2020 Tukiainen aloitti Pelicansin A-nuorissa. Joulukuussa 2019 seura lainasi hänet Mestis-joukkue Heinolan Peliittoihin, jossa Tukiainen teki kuudessa ensimmäisessä ottelussaan tehot 4+5=9. Hänet äänestettiin Mestiksen joulukuun kuukauden tulokkaaksi. Kaikkiaan Tukiaisen tulokaskausi toi siellä 19 runkosarjaottelussa tehot 13+10=23. Hänen piste per peli -keskiarvonsa (1.21) oli yli kolmasosan kaudesta pelanneista Mestiksen paras. Tukiainen jakoi Peliittojen sisäisen maalipörssin toisen sijan Sakke Hämäläisen kanssa edellään vain Matias Mustonen sekä sijoittui sisäisessä pistepörssissä neljänneksi. Tukiainen nousi loppukauden Pelicansin SM-liigajoukkueeseen, jossa hän debytoi 5. helmikuuta 2020 Oulun Kärppiä vastaan. Tukiainen merkittiin joukkueen kakkosketjun vasempaan laitaan Sakke Hämäläisen ja Waltteri Merelän viereen. Hän sai ottelussa jääaikaa 13.48 minuuttia ja Tukiainen keräsi teholukeman –1. Kaikkiaan hän pelasi SM-liigassa kymmenen runkosarjaottelua tehden yhden syöttöpisteen.
Tukiainen teki huhtikuussa 2020 kaksivuotisen Pelicansin kanssa kaksivuotisen SM-liigasopimuksen. Syyskuussa 2020 seura lainasi hänet kaudeksi 2020–2021 toistaiseksi voimassa olevalla sopimuksella Heinolan Peliittojen Mestis-joukkueeseen. Tukiainen pelasi siellä suurimman osan kaudestaan ja oli joukkueen paras pistemies tehtyään 28 runkosarjaottelussa tehot 7+13=20. Kahdessa pudotuspeliottelussa hän teki yhden maalin. Tukiainen pelasi kauden aikana yhden SM-liigaottelun. Hän pelasi myös seitsemän ottelua Pelicansin U20-joukkueessa. 
Tukiainen teki Pelicansissa SM-liigauransa avausmaalin kauden 2021–2022 kuudennessa ottelussaan 1. lokakuuta 2021 vieraissa Rauman Lukkoa vastaan. Kaikkiaan hän pelasi varsinaisen tulokaskautensa aikana 38 runkosarjaottelua tehopistein 6+5=11 ja yhden pudotuspeliottelun ilman tehopisteitä. Tukiainen pelasi myös kolme ottelua lainalla Peliittojen Mestis-joukkueessa. Huhtikuussa 2022 hän teki Pelicansin kanssa kolmivuotisen jatkosopimuksen. 
Kaudella 2022–2023 Tukiainen pelasi SM-liigassa 44 runkosarjaottelua tehopistein 5+8=13 ja kuusi pudotuspeliottelua tehden yhden syöttöpisteen. Hän voitti kauden päätteeksi SM-hopeaa. Myös kaudella 2023–2024 Tukiainen jäi hieman rotaatiorooliin ja hän teki 37 runkosarjaottelussa tehot 1+8=9 ja yhdeksässä pudotuspeliottelussa tehot 2+1=3. Tukiainen voitti kauden päätteeksi SM-hopeaa. Kaudella 2024–2025 hän teki läpimurtonsa SM-liigassa ja teki runkosarjassa 51 ottelussa tehot 18+18=36, joilla Tukiainen oli Pelicansin toiseksi paras maalintekijä ja kolmanneksi paras pistemies. Mestarien liigassa hän teki kuudessa ottelussa tehot 4+2=6, joilla hän jakoi joukkueen sisäisen pistepörssin voiton Luboš Horkýn ja Wyatt Kalynukin kanssa.
Kaudeksi 2025–2026 Tukiainen siirtyi kaksivuotisella sopimuksella JYPiin. Hän teki kauden seitsemässä ensimmäisessä ottelussa kahdeksan maalia ja 11 tehopistettä. Tukiaisesta tuli SM-liigan historian kolmas seitsemässä ensimmäisessä ottelussa kahdeksan maalia tehnyt pelaaja Kim Hirschovitsin (2006–2007) ja Reid Gardinerin (2024–2025) jälkeen.
Muuta.
Tukiainen on maininnut esikuvakseen Aleksandr Ovetškinin. Hän harrasti lapsena myös jalkapalloa.